ระเบียบศาลรัฐธรรมนูญว่าด้วยการแต่งตั้งผู้ช่วยเลขานุการประธานศาลรัฐธรรมนูญและตุลาการศาลรัฐธรรมนูญพ.ศ. 2551-------------------------------------------------- โดยที่เป็นการสมควรปรับปรุงระเบียบคณะตุลาการรัฐธรรมนูญว่าด้วยการจัดจ้างบุคคลเพื่อปฏิบัติงานตําแหน่งผู้ช่วยเลขานุการประจําประธานคณะตุลาการรัฐธรรมนูญ รองประธานคณะตุลาการรัฐธรรมนูญ และตุลาการรัฐธรรมนูญ เพื่อให้การปฏิบัติหน้าที่ตามภารกิจของประธานศาลรัฐธรรมนูญและตุลาการศาลรัฐธรรมนูญ เป็นไปอย่างเหมาะสมและมีประสิทธิภาพ อํานาจตามความในมาตรา 213 วรรคสอง ของรัฐธรรมนูญแห่งราชอาณาจักรไทยพุทธศักราช 2550 และมาตรา 6 แห่งพระราชบัญญัติสํานักงานศาลรัฐธรรมนูญ พ.ศ. 2542คณะตุลาการศาลรัฐธรรมนูญจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบศาลรัฐธรรมนูญว่าด้วยการแต่งตั้งผู้ช่วยเลขานุการประธานศาลรัฐธรรมนูญและตุลาการศาลรัฐธรรมนูญ พ.ศ. 2551"ข้อ ๒ ระเบียบนี้ให้ใช้บังคับตั้งแต่วันที่ 28 พฤษภาคม พ.ศ. 2551 เป็นต้นไปข้อ ๓ ให้ยกเลิกระเบียบคณะตุลาการรัฐธรรมนูญว่าด้วยการจัดจ้างบุคคลเพื่อปฏิบัติงานตําแหน่งผู้ช่วยเลขานุการประจําประธานคณะตุลาการรัฐธรรมนูญ รองประธานคณะตุลาการรัฐธรรมนูญ และตุลาการรัฐธรรมนูญ พ.ศ. 2549ข้อ ๔ ให้คณะตุลาการศาลรัฐธรรมนูญมีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๕ ในระเบียบนี้ "ผู้ช่วยเลขานุการ" หมายความว่า ผู้ช่วยเลขานุการประธานศาลรัฐธรรมนูญ และผู้ช่วยเลขานุการตุลาการศาลรัฐธรรมนูญข้อ ๖ ให้เลขาธิการสํานักงานศาลรัฐธรรมนูญพิจารณาแต่งตั้งผู้ช่วยเลขานุการตามความประสงค์ของประธานศาลรัฐธรรมนูญ และตุลาการศาลรัฐธรรมนูญ ทั้งนี้ จํานวนอัตรา ค่าตอบแทนเป็นรายเดือน และค่าตอบแทนพิเศษของผู้ช่วยเลขานุการให้เป็นไปตามที่กําหนดในบัญชีท้ายระเบียบนี้ข้อ ๗ ผู้ช่วยเลขานุการต้องมีคุณสมบัติทั่วไป ดังต่อไปนี้ (1) มีสัญชาติไทย (2) มีอายุไม่ต่ํากว่าสิบแปดปี (3) เป็นผู้เลื่อมใสในการปกครองระบอบประชาธิปไตยอันมีพระมหากษัตริย์ทรงเป็นประมุขด้วยความบริสุทธิ์ใจ (4) ไม่เป็นข้าราชการซึ่งมีตําแหน่งหรือเงินเดือนประจํา ข้าราชการการเมือง หรือข้าราชการรัฐสภาฝ่ายการเมือง พนักงาน หรือลูกจ้างของหน่วยราชการ หน่วยงานของรัฐ รัฐวิสาหกิจ หรือราชการส่วนท้องถิ่น หรือเป็นเจ้าหน้าที่อื่นของรัฐ (5) ไม่เป็นกรรมการหรือเจ้าหน้าที่ในพรรคการเมือง (6) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถหรือจิตฟั่นเฟือนไม่สมประกอบ หรือเป็นโรคตามที่กําหนดในกฎหมายว่าด้วยระเบียบข้าราชการพลเรือน (7) ไม่เป็นผู้อยู่ในระหว่างถูกสั่งให้พักราชการหรือถูกสั่งให้ออกจากราชการไว้ก่อนตามระเบียบกระทรวงการคลังว่าด้วยลูกจ้างประจําของส่วนราชการหรือตามกฎหมายอื่น (8) ไม่เป็นผู้บกพร่องในศีลธรรมอันดีจนเป็นที่รังเกียจของสังคม (9) ไม่เป็นบุคคลล้มละลายซึ่งศาลยังไม่สั่งให้พ้นคดี หรือมีหนี้สินล้นพ้นตัว (10) ไม่เป็นผู้เคยต้องรับโทษจําคุกโดยคําพิพากษาถึงที่สุดให้จําคุกเพราะกระทําความผิดทางอาญา เว้นแต่เป็นโทษสําหรับความผิดที่ได้กระทําโดยประมาทหรือความผิดลหุโทษ (11) ไม่เป็นผู้เคยถูกลงโทษให้ออก ปลดออก หรือไล่ออกจากรัฐวิสาหกิจ หรือหน่วยงานอื่นของรัฐ (12) ไม่เป็นผู้เคยถูกลงโทษให้ออก หรือปลดออก เพราะกระทําผิดวินัยตามกฎหมายว่าด้วยระเบียบข้าราชการพลเรือนหรือตามกฎหมายอื่น (13) ไม่เป็นผู้เคยถูกลงโทษไล่ออก เพราะกระทําผิดวินัยตามระเบียบกระทรวงการคลังว่าด้วยลูกจ้างประจําของส่วนราชการหรือตามกฎหมายอื่นข้อ ๘ ผู้ช่วยเลขานุการต้องมีคุณสมบัติเฉพาะตําแหน่ง ดังต่อไปนี้ (1) มีวุฒิการศึกษาและมีคุณสมบัติพิเศษหรือมีประสบการณ์ตามที่ประธานศาลรัฐธรรมนูญหรือตุลาการศาลรัฐธรรมนูญเห็นสมควร แล้วแต่กรณี (2) มีความสามารถในการใช้งานคอมพิวเตอร์เป็นอย่างดีข้อ ๙ ผู้ได้รับการเสนอชื่อเพื่อแต่งตั้งเป็นผู้ช่วยเลขานุการให้ยื่นแบบเสนอชื่อและใบรับรองพร้อมเอกสารหลักฐานต่อสํานักงานศาลรัฐธรรมนูญ ดังต่อไปนี้ (1) สําเนาทะเบียนบ้าน (2) สําเนาบัตรประจําตัวประชาชน ถ้ามีการเปลี่ยนชื่อหรือนามสกุล ให้นําหลักฐานการเปลี่ยนชื่อหรือนามสกุลมาแสดงด้วย (3) หลักฐานการสําเร็จการศึกษา (4) รูปถ่ายหน้าตรงไม่สวมหมวกหรือแว่นตาสีดํา ขนาด 1 นิ้ว ถ่ายมาแล้วไม่เกิน 6 เดือนจํานวน 4 รูป (5) ใบรับรองแพทย์มีอายุไม่เกิน 6 เดือนข้อ ๑๐ ผู้ช่วยเลขานุการ มีหน้าที่ดังต่อไปนี้ (1) รับผิดชอบในงานจัดพิมพ์เอกสารและงานธุรการในส่วนที่เกี่ยวกับประธานศาลรัฐธรรมนูญหรือตุลาการศาลรัฐธรรมนูญ แล้วแต่กรณี (2) รับผิดชอบในการประสานงานและการอํานวยความสะดวกแก่ผู้มาติดต่อราชการกับประธานศาลรัฐธรรมนูญ หรือตุลาการศาลรัฐธรรมนูญที่ตนรับผิดชอบ (3) ปฏิบัติตามหน้าที่ที่เลขานุการประธานศาลรัฐธรรมนูญ หรือเลขานุการตุลาการศาลรัฐธรรมนูญมอบหมายข้อ ๑๑ ผู้ช่วยเลขานุการพ้นจากหน้าที่เมื่อ (1) ตาย (2) ลาออก (3) ขาดคุณสมบัติตามข้อ 7 (4) ประธานศาลรัฐธรรมนูญ หรือตุลาการศาลรัฐธรรมนูญ แล้วแต่กรณี เห็นควรให้พ้นจากตําแหน่ง (5) ประธานศาลรัฐธรรมนูญ หรือตุลาการศาลรัฐธรรมนูญพ้นจากตําแหน่ง แล้วแต่กรณีข้อ ๑๒ ผู้ช่วยเลขานุการมีสิทธิได้รับสวัสดิการและการสงเคราะห์อื่น ดังต่อไปนี้ (1) การประกันสุขภาพ มีอัตราเบี้ยประกันคนละไม่เกินหนึ่งหมื่นบาทต่อปีในการจัดหาผู้รับประกัน ให้นําหลักเกณฑ์และวิธีการที่ออกตามระเบียบศาลรัฐธรรมนูญว่าด้วยการแต่งตั้งเลขานุการประธานศาลรัฐธรรมนูญและตุลาการศาลรัฐธรรมนูญ ในส่วนที่เกี่ยวกับการประกันสุขภาพมาใช้บังคับกับผู้ช่วยเลขานุการโดยอนุโลม (2) บําเหน็จตอบแทนเป็นเงินซึ่งจ่ายครั้งเดียวเมื่อออกจากงาน หลังจากที่ปฏิบัติงานครบหนึ่งปีขึ้นไป นับแต่วันที่ได้รับการแต่งตั้ง ในการคํานวณบําเหน็จตอบแทนให้นําค่าตอบแทนเป็นรายเดือนท้ายระเบียบนี้คูณด้วยระยะเวลาการปฏิบัติงานเป็นรายปี โดยให้นับจํานวนปีและเศษของปีด้วย การคํานวณเศษของปีที่เป็นเดือนหรือเป็นวันให้เป็นปีนั้น ให้นําเศษที่เป็นเดือนหารด้วยสิบสอง และเศษที่เป็นวันหารด้วยสามสิบได้ผลลัพธ์เท่าใดจึงหารด้วยสิบสอง ในการคํานวณให้ใช้ทศนิยมสองตําแหน่ง และให้นําจํานวนที่คํานวณได้มารวมกันเป็นระยะเวลาที่ปฏิบัติงานซึ่งเป็นจํานวนปี สิทธิในบําเหน็จตอบแทน เป็นสิทธิเฉพาะตัว จะโอนไม่ได้ ในกรณีที่ผู้ช่วยเลขานุการออกจากงานเพราะถึงแก่ความตาย ไม่ว่าผู้นั้นจะปฏิบัติงานครบหนึ่งปีบริบูรณ์หรือไม่ก็ตาม ให้ผู้นั้นมีสิทธิได้รับบําเหน็จตอบแทน โดยให้จ่ายแก่ทายาทโดยธรรมซึ่งเป็นผู้มีสิทธิรับมรดกของผู้ตายตามประมวลกฎหมายแพ่งและพาณิชย์ (3) ค่าใช้จ่ายซึ่งเป็นค่าเครื่องแบบประจําสํานักงานตามหลักเกณฑ์เช่นเดียวกับข้าราชการสํานักงานศาลรัฐธรรมนูญ (4) ประโยชน์ตอบแทนอื่นตามที่คณะตุลาการศาลรัฐธรรมนูญกําหนดข้อ ๑๓ ให้สํานักงานศาลรัฐธรรมนูญออกบัตรประจําตัวแก่ผู้ช่วยเลขานุการเพื่อแสดงตนจัดทําและรักษาทะเบียนประวัติของผู้ช่วยเลขานุการไว้เป็นหลักฐาน บัตรประจําตัวตามวรรคหนึ่ง เป็นอันยกเลิกเมื่อมีกรณีตามข้อ 11ข้อ ๑๔ ผู้ช่วยเลขานุการ ต้องปฏิบัติตามนโยบาย คําสั่ง กฎ ระเบียบ ข้อบังคับ และแบบธรรมเนียมของศาลรัฐธรรมนูญ และสํานักงานศาลรัฐธรรมนูญผู้มีอํานาจลงนาม - ประกาศ ณ วันที่ 26 มิถุนายน พ.ศ. 2551 ชัช ชลวร ประธานศาลรัฐธรรมนูญ